PATVIRTINTA

 Skuodo vaikų lopšelio-darželio direktoriaus

 2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO PAGALBINIO DARBININKO**

**PAREIGYBĖS APRAŠYMAS**

**I SKYRIUS**

**PAGALBINIO DARBININKO PAREIGYBĖ**

 1. Skuodo vaikų lopšelio-darželio (toliau – lopšelio-darželio) pagalbinio darbininko pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Pagalbinio darbininko pareigybės grupė – darbininkas.

 3. Pagalbinio darbininko pareigybės lygis – D.

 4. Pagalbinis darbininkas yra pavaldus lopšelio-darželio direktoriui, tiesiogiai atskaitingas ūkvedžiui.

 5. Pagalbinį darbininką skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Pagalbinis darbininkas turi atitikti šiuos reikalavimus:

 6.1. pagalbinio darbininko pareigybei nekeliami specialūs išsilavinimo ar profesinės

kvalifikacijos reikalavimai;

 6.2. pagalbinis darbininkas turi būti darbštus, pareigingas, besilaikantis moralinių ir etinių normų.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 7. Pagalbinis darbininkas vykdo šias funkcijas:

 7.1. talkina einamojo remonto metu, dalyvauja bendrose bendruomenės narių talkose;

 7.2. talkina įstaigos lauko teritorijos ir vidaus patalpų valymo, tvarkymo darbuose;

 7.3. atlieka įvairius smulkius remonto, krovos darbus;

 7.4 remontuoja vidaus ir lauko inventorių, keičia spynas;

 7.5. talkina darbams, kuriuos būtina atlikti pagal esamą situaciją, nenurodytiems šiame

pagalbinio darbininko pareigybės aprašyme;

 7.6. dirba tik su tvarkingais, nekeliančiais grėsmės sveikatai ir gyvybei darbo įrengimais ir priemonėmis;

 7.7. palaiko švarą ir tvarką savo darbo vietoje;

 7.8. tausoja lopšelio-darželio nuosavybę, tinkamai eksploatuoja įrengimus, informuoja

ūkvedį apie techniškai netvarkingas darbo priemones, pagal kompetenciją jas remontuoja;

 7.9. vykdo kitus direktoriaus, direktoriaus pavaduotojo teisėtai jam pavestus būtinus

darbus, susijusius su pagalbinio darbininko funkcijomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)